钦定古今图书集成/方舆汇编/职方典/第1167卷 > 德安府祠庙考 府县志合载
## 钦定古今图书集成/方舆汇编/职方典/第1167卷 > 德安府祠庙考 府县志合载

本府。〈安陆县附郭。〉

风云雷雨山川坛　旧在治南二里，后废。知府蔡可教重建，治南濠外山上，明末又废。

皇清顺治十七年，知府高翱仍旧址重建。

社稷坛　在府城西二里。弘治间，收入藩第。隆庆三年，知府蔡可教重建。明末坛废。

皇清顺治十七年，知府高翱重建，与“山川坛”同祭以

春秋仲月戊日

郡厉坛　：在府城外东北二里。岁清明、中元十月朔致祭。

里社乡厉二坛　，州县乡保皆有。

旗纛庙　：在所署内。每岁霜降日祀之。

城隍庙　旧建于“三皇台前。弘治四年徙置城东南隅，岁久圮。嘉靖七年更新之。康熙甲辰复颓。知府高翱捐赀修理。癸亥，大水倾圮。知府傅鹤祥复捐修，并神像各物皆新之。”

郧公庙　在府治内。楚封斗辛为郧公，今废。张亮庙　在府治府学东。祀唐郧国公张亮。今废。

淮渎庙　在府治南。一称“洞庭庙” ，一称“桐柏庙。” 槎山庙　在府治北五十里槎山上。

马王庙　在府城南，明建。

晏公庙　在府城西关，相传即车盖亭故址。万历间，知县夏民怀复建，外凿一井，碑曰“夏侯井。” 白马庙　在城北黄巢洞上，祀宋孟珙以压之，故名。

贤守庙　在府城中。祀宋知府陈规。建炎初，规极力御贼，有德于民。后立庙赐额“贤守” ，追封忠利侯。

季梁庙　在府城南门外，明知府范理建。“三皇台庙　” 在城内，即紫金寺。

丁公庙　今废

高庙　在治南十里

白庙　：在治东十五里。即祖龙地。

八角庙　在治南二十五里。

太山庙　在治西南三十里。

柴家庙　在治北十五里。

关圣祠　一在府城北月城内，元建。一在城内演武场西。一在府治东三十里，洪武初，一像逆水而上，土人祠而社之。

文昌祠　：在府治东南隅。康熙二十年，知府傅鹤祥、知县高冈捐建。

黄香祠　旧有祠，在分司街两道署之侧。崇祯间，以祠宇太隘，因设耑祠于学街东门，在忠烈祠之南。后为贼废。今合祀忠烈祠中。

范忠宣公祠　在府治思贤堂侧。

状元祠　在石柱山西南麓。祀宋王世则、宋庠、宋祁、郑獬，今废。

二贤祠　旧在晒书台后，祀司马温公、范忠宣公，或谓文正公；知府高翱另置室并祀，今废。忠孝祠　在府治东。祀都御史杨涟，孝子黄香。徐公祠　在南城内，祀知府徐贡元，今废。基地在下察院侧。

王公祠　在状元街，祀知府王家祯，今废。程公祠　在状元街，祀知府程策，后以程世培附，今废。

庞公祠　在治南，祀同知庞应宾。

马震祠　在府城东北二十五里，震都指挥。正德六年，霸州寇起，震力战死，因即其地建祠祀焉。

杨公祠　在府治南二里，祀知府杨楷，今废。李公祠　在状元街，祀知府李行志，今废。王公祠　在状元街，祀同知王国治，今废。郑公祠　在状元街，祀推官郑二阳，今废。思贤堂　在府治西，祀范纯仁，今废。

七相堂　在府治东。祀郝处俊、张齐贤、寇准、宋庠、吕大防、范纯仁等。今废。

云梦县

风云雷雨山川坛　在县东门外。

社稷坛　在县东门外一里许。

厉坛　在县北门外

城隍庙　，历年久圮。邵嘉应修葺。庙左建文昌楼，右建百子阁。

关帝庙　：在东门外。万历间，敕封壮缪为“协天大帝” ，故名。

“三义庙　” 祀汉昭烈帝、壮缪张桓侯。一在城内东门朝阳庵前。一在东门外定慧庵前。

东岳庙　在玉皇阁左

五显庙　一在西街。《三眼井》一在北街。

北圣庙　在朝阳庵左

“八角庙　” 在韩信堤南，古刹重修。

马王庙　在县署东。为驿驷建，祀

令尹子文庙　在北乡十里，后迁县北东界。宋元祐赐额“忠应。”

伍员庙　在县东十五里女儿港。

楚襄王庙　在县东。《郧城志》：“秦尝拔西陵，襄王复取之，故立庙。”

韩信庙　在县东三十里韩王冈。

诸葛庙　在县北二十里。

罗公祠　在县北门外，祀罗黄裳。

梅公祠　在石堰口梅公桥东，祀梅公。

忠孝祠　旧祀子文，隆庆间以黄香同祀。吴公祠　在东门外，祀司李吴嘉宾。

龚公祠　在东门外，祀龚道治。

应城县

风云雷雨、山川坛　：在县治南。

社稷坛　在县治北

厉坛　在县治北里许

城隍庙　在县治北。万历十四年，邑人周启太重建。

蒲骚庙　在县南，塑楚武王像。南有三冢。关帝庙　，在县北三里滩。

关帝庙　有二：一在治北三里；一在治西南四十里李子村。

洞庭庙　在县西河岸

龙王庙　在县境内

谢公祠　在县署外。祀宋上蔡谢良佐。

孝感县

风云雷雨山川坛　在城东南。

社稷坛　在北门外

厉坛　在社稷坛内

城隍庙　在县西门内

关帝庙　在县西七十武。

龙王庙　在县龙宫内

令尹子文庙　在西湖闸口，今废。宋宣和中，得九鼎于祠侧，赐额曰“忠应。”

张昭烈庙　在县西。唐张抃与张巡同死雎阳南，霁云断指，抃亦截一指以自誓，竟死节。后人立庙祀之。

东岳庙　在治东二百武。

火星庙　在北门外

三官庙　在治西八十武。

水府庙　在南门外

五显庙　在治东南二百步。

文昌阁　在县小东门外。

二程祠　在东岳庙西，祀二程夫子，以曾读书孝感故也。明末毁，顺治十八年，知县张擢士重建。

五福祠　在小东门内

孝子祠　知县罗勉建，以祀董永，在北门外。成化中，迁文庙之东，入张抃合祀，改曰“忠孝祠。” 万历中，又入祀令尹子文。明季毁。顺治十七年，张擢士重建于会真观。

“列侯遗爱祠　” 在西湖桥。祀知县陈辂、郭斗、雷鸣春、刘崑、袁光宇。今废。

蒋公祠　在宪司左，祀蒋以化。

万烈女祠　旧省耕地，今废。

易烈女祠　在弘乐乡

随州

风云雷雨山川坛　在州城之外南二里。社稷坛　在州城内东北。

厉坛　在州治北城外

城隍庙　在州治城内东北。

炎帝庙　在州厉山。《九域志》：“厉山，炎帝生处。舜帝庙　，在州北十里。”

三皇庙　在儒学东南，久废。

费神龙王庙　在州东南五里。

关帝庙　在州东隅

季子庙　在州学宫东，祀春秋随大夫季梁。鲁班庙　在会盘村栲栳山东。

子房庙　在金钱村太平岭南。相传子房辟谷处。

隋文帝庙　在州治之东南，今废。

夜光庙　在州北门内，今废。

东岳庙　在州城外东一里。

五通庙　在州南关外二里，洪水漂倒。

舜王祠　在牛心村厉山顶上。

东岳行祠　在岁丰乡牛心坡。

季子祠　久废

欧阳子祠　在州夜光山上，即白云书院，祀欧阳文忠。

应山县

风云雷雨、山川坛　：在县治西南。

社稷坛　在县治北

厉坛　在县治东

“龙王庙　” ，有二，一在东岳庙后冈，一在天井涧石壁。

关帝庙　有二：一在平靖关南，一在县东北一里。

火帝庙　在报恩寺东

八蜡庙　在境内

张中丞祠　在县东，祀唐张雎阳。

四贤祠　在县南故法兴寺址。宋宣和中，令宋羲年建，祀祖庠、伯祖郊及连庠。连庶因四公同讲学于此。嘉泰中，县令李绍祖重建。元至正中，县令魏从恕重修。明正统中，知府范理增修，有诗记之。

马都司祠　在县东北澍林口。明正德中，霸州大寇起，河南都指挥马震率十馀骑追捕至此，力战死之，时三月七日也。后人以死事日举祀。杨忠烈祠　在县城内。祀忠烈杨涟。

南张公祠　在县演武亭后，祀知县张博。吴参政祠　在县治西七十里井子铺东墓所，祀参政吴云。